
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1234 


23 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της αριθμ. Β7/157/1.4.1998 (ΦΕΚ 354 
τ. Β'/14.4.1998) υπουργικής απόφασης «Έγκριση 
Προγράμματος Μεταπτυχιακών Σπουδών του Τμή- 
ματος Αξιοποίησης Φυσικών Πόρων και Γεωργικής 


Μηχανικής του Γεωπονικού Πανεπιστημίου Αθη¬ 
νών με τίτλο «Π.Μ.Σ. του Τμήματος Αξιοποίησης 

Φυσικών Πόρων και Γ εωργικής Μηχανικής». 1 

Αύξηση των καταβαλλόμενων από το Ταμείο Επικουρι¬ 
κής Ασφάλισης Εκπαιδευτικών Ιδιωτικής Γενικής 

Εκπαιδεύσεως συντάξεων για το έτος 2002. 2 

Εγκριση Οργανισμού Εσωτερικής Υπηρεσίας του Νο¬ 
μικού Προσώπου «Κ.Α.Π.Η. Δήμου Ιάσμου» Ν. Ρο¬ 
δόπης. 3 

Σύσταση στο Δήμο Σαπώντου Νομού Ροδόπης Νομι¬ 
κού Προσώπου με την επωνυμία «Σχολική Επιτρο¬ 
πή Νηπιαγωγείου Αρσάκειου. 4 

Απόκτηση Ελληνικής Ιθαγένειας του ΜΠΟΡΙΣΙΒΑΝΟΒ 

του ΧΡΙΣΤΟΦΟΡΟΥ. 5 

Απόκτηση Ελληνικής Ιθαγένειας της ΙΒΑΝΟΒΑΣ ΠΑΡ¬ 
ΘΕΝΑΣ του ΜΠΟΡΙΣ. 6 


ΑΠΟΦΑΣΕΙΣ 

Αριθ. 9141/Β7 (1) 

Αντικατάσταση της αριθμ. Β7/157/1.4.1998 (ΦΕΚ 354 τ. 
Β'/14.4.1998) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Τμήματος 
Αξιοποίησης Φυσικών Πόρων και Γεωργικής Μηχανι¬ 
κής του Γεωπονικού Πανεπιστημίου Αθηνών με τίτλο 
«Π.Μ.Σ. του Τμήματος Αξιοποίησης Φυσικών Πόρων 
και Γ εωργικής Μηχανικής». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης» του άρθρου 16παρ. 2του Ν. 2327/1995 (ΦΕΚ 156 
Α') «Εθνικό Συμβούλιο Παιδείας ... και άλλες διατάξεις» 


και του άρθρου 5 παρ. 12γ του Ν. 2916/2001 (ΦΕΚ 114 
τ.Α') «Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τιςδιατάξειςτου άρθρου 29Α'του Ν. 1558/1985 (ΦΕΚ 
137 τ.Α') «Κυβέρνηση και Κυβερνητικά Όργανα», όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154 τ.Α') «Ρύθμιση του θεσμού των επιμελητηρίων και άλ¬ 
λες διατάξεις» και αντικαταστάθηκε με την παράγραφο 
2α του άρθρου 1 του Ν. 2469/1997 (ΦΕΚ 38 τ.Α') «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις». 

3. Την αριθμ. Β7/157/1.4.1998 (ΦΕΚ354τ.Β'/14.4.1998) 
υπουργική απόφαση «Έγκριση Προγράμματος Μεταπτυ¬ 
χιακών Σπουδώντου Τμήματος Αξιοποίησης Φυσικών Πό¬ 
ρων και Γεωργικής Μηχανικής του Γεωπονικού Πανεπι¬ 
στημίου Αθηνών με τίτλο «Π.Μ.Σ. του Τμήματος Αξιοποίη¬ 
σης Φυσικών Πόρων και Γεωργικής Μηχανικής». 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469 (ΦΕΚ 38τ.Α') «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

5. Την αριθμ. 1117/23.8.2001 Πρόσκληση υποβολής προ¬ 
τάσεων ΕΠΕΑΕΚII για τη χρηματοδότηση έργων «Αναμόρ¬ 
φωση Προγραμμάτων Μεταπτυχιακών Σπουδών». 

6. Το απόσπασμα πρακτικών της Γ.Σ.Ε.Σ. του Τμήματος 
Αξιοποίησης Φυσικών Πόρων και Γεωργικής Μηχανικής 
του Γεωπονικού Πανεπιστημίου Αθηνών (συνεδριάσεις 
25.10.2001 και 15.7.2002). 

7. Το απόσπασμα πρακτικών της Συγκλήτου με την ειδι¬ 
κή σύνθεση του Γεωπονικού Πανεπιστημίου Αθηνών (συ¬ 
νεδριάσεις 285/31.10.2001 και 296/18-7-2002), αποφασί¬ 
ζουμε: 

Αντικαθιστούμε την αριθμ. Β7/157/1.4.1998 (ΦΕΚ 354 
τ.Β'/14.4.1998) υπουργική απόφαση ως ακολούθως: 

Άρθρο 1 

Γ ενικές διατάξεις 

Το Τμήμα Αξιοποίησης Φυσικών Πόρων και Γεωργικής 
Μηχανικής του Γεωπονικού Πανεπιστημίου Αθηνών ορ¬ 
γανώνει και λειτουργεί Πρόγραμμα Μεταπτυχιακών 
Σπουδών με τίτλο: «ΑΞΙΟΠΟΙΗΣΗ ΦΥΣΙΚΩΝ ΠΟΡΩΝ ΚΑΙ 
ΓΕΩΡΓΙΚΗ ΜΗΧΑΝΙΚΗ», από το ακαδημαϊκό έτος 2001- 

2002, σύμφωνα με τις διατάξεις της απόφασης αυτής και 
τις διατάξεις των άρθρων 10 έως 12 του Ν. 2083/92. 

Άρθρο 2 

Αντικείμενο - Σκοπός 

Το αντικείμενο του «Π.Μ.Σ. Αξιοποίησης Φυσικών Πό¬ 
ρων & Γεωργικής Μηχανικής» είναι η ορθολογική διαχεί¬ 
ριση των φυσικών πόρων και του περιβάλλοντος γενικό¬ 
τερα και η ανάπτυξη της τεχνολογίας στους τομείς της 
Αξιοποίησης Φυσικών Πόρων και της Γεωργικής Μηχανι¬ 
κής (Α.Φ.Π. & Γ.Μ.). 

Σκοπός του προγράμματος είναι η προαγωγή της έρευ¬ 
νας για την ανάπτυξη τεχνογνωσίας που απαιτείται για αει¬ 
φόρο γεωργία και η μεταφορά της νέας τεχνογνωσίας 
στην πράξη με το επιστημονικό δυναμικό που θα δημιουρ- 
γηθεί. Περαιτέρω, σκοπός του Π.Μ.Σ. είναι η αύξηση της 
ανταγωνιστικότητας του Τμήματος μας μέσω της παροχής 
σπουδών υψηλού επιπέδου, εστιασμένων στην ολοκληρω¬ 
μένη και διεπιστημονική προσέγγιση, η δημιουργία ειδικών 
επιστημόνων απαραίτητων για την στελέχωση δημοσίων 
και ιδιωτικών φορέων που απαιτούν εξειδικευμένες γνώ¬ 
σεις καθώς και η ένταξη νέων τεχνολογιών στη ερευνητική 
διαδικασία και στη διαδικασία παραγωγής. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) στους 
εξής τομείς και ειδικεύσεις: 

• Αξιοποίησης Φυσικών Πόρων 

- Αειφορική Διαχείριση Υδατικών Πόρων 

- Αξιοποίηση Εδαφικών Πόρων για Αειφόρο Γεωργία 

- Διαχείριση Περιβάλλοντος 

- Εφαρμογές της Γεωπληροφορικής στους Φυσικούς 
Πόρους και στο Περιβάλλον 

- Συστήματα Άρδευσης και Άρδευση Έργων Πρασίνου 

• Γεωργικής Μηχανικής 

- Ποιοτικός έλεγχος: Υλικά - Σχεδιασμός Γεωργ. Κατα¬ 
σκευών 

- Ενεργειακά συστήματα και Ανανεώσιμες Πηγές Ενέρ¬ 
γειας 

- Συντήρηση Νωπών Αγροτικών Προϊόντων 

- Περιβάλλον Θερμοκηπίου 

- Τεχνολογίες Πληροφορικής και Αυτοματισμοί στη Γε¬ 
ωργία 

- Γεωργικά Μηχανήματα 

β) Διδακτορικό Δίπλωμα (Δ.Δ.) 

Άρθρο 4 

Κατηγορίες Πτυχίούχων 

Στο Π.Μ.Σ. γίνονται δεκτοί πτυχιούχοι τμημάτων θετι¬ 
κών και Τεχνολογικών Επιστημών Α.Ε.Ι, και συναφών τμη¬ 
μάτων Τριτοβάθμιας Εκπαίδευσης της ημεδαπής, ή ανα¬ 
γνωρισμένων ομοταγών Τμημάτων της αλλοδαπής. Η 
επιλογή των υποψηφίων γίνεται με βάση το Ν.2083/92 
(παρ. 2ατου άρθρου 12) και το Ν. 2916/2001 (παρ. 12του 
άρθρου 5γ). 

Άρθρο 5 

Διάρκεια Σπουδών 

Η χρονική διάρκεια του Π.Μ.Σ. για την απονομή των κα¬ 


τά το άρθρο 3 τίτλων για την απόκτηση του Μ.Δ.Ε. διαφο¬ 
ροποιείται ανάλογα με το ρυθμό φοίτησης. 

Κανονικό πρόγραμμα φοίτησης: 

Η χρονική διάρκεια του Π.Μ.Σ. για την απόκτηση του 
Μ.Δ.Ε. και στις δύο κατευθύνσεις είναι ένα (1) ημερολο¬ 
γιακό έτος με δυνατότητα παράτασης ενός εξαμήνου γε¬ 
νικά και περισσοτέρων κατά περίπτωση. 

Πρόγραμμα μακράς διάρκειας: 

Η χρονική διάρκεια του Π.Μ.Σ. για την απόκτηση του 
Μ.Δ.Ε. και στις δύο κατευθύνσεις είναι δύο (2) ημερολο¬ 
γιακά έτη με δυνατότητα παράτασης ενός εξαμήνου γενι¬ 
κά και περισσοτέρων κατά περίπτωση. 


ΚΑΤΕΥΘΥΝΣΗ 

ΚΑΝΟΝΙΚΟ 

ΠΡΟΓΡΑΜΜΑ 

ΦΟΙΤΗΣΗΣ 

ΠΡΟΓΡΑΜΜΑ 
ΜΑΚΡΑΣ ΔΙΑΡΚΕΙΑΣ 

Αξιοποίησης 

Φυσικών 

Πόρων 

Ένα (1) ημερολογιακό 
έτος με δυνατότητα 
παράτασης ενός εξα¬ 
μήνου γενικά και 
περισσοτέρων κατά 
περίπτωση 

Δύο ημερολογιακά έτη 
με δυνατότητα παράτα¬ 
σης ενός εξαμήνου 
γενικά και περισσοτέρων 
κατά περίπτωση 

Γεωργικής 

Μηχανικής 

Ένα (1) ημερολογιακό 
έτος με δυνατότητα 
παράτασης ενός 
εξαμήνου γενικά και 
περισσοτέρων κατά 
περίπτωση 

Δύο ημερολογιακά έτη 
με δυνατότητα παράτα¬ 
σης ενός εξαμήνου 
γενικά και περισσοτέρων 
κατά περίπτωση 


Η χρονική διάρκεια για την απονομή των κατά το άρθρο 3 τίτ¬ 
λων για την απόκτηση του Διδακτορικού Διπλώματος (Δ.Δ.) ορί¬ 
ζεται σε τουλάχιστον τέσσερα (4) εξάμηνα από την απονομή του 
Μ.Δ.Ε. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

Για το Μ.Δ.Ε. 

1. Το Π.Μ.Σ. που οδηγεί στην απονομή του Μ.Δ.Ε. περι¬ 
λαμβάνει τριάντα έξι (36) διδακτικές μονάδες εκ των οποί¬ 
ων οι δώδεκα (12) διδακτικές μονάδες αντιστοιχούν στη 
Μεταπτυχιακή Εργασία 

α) Μία (1) διδακτική μονάδα αντιστοιχεί σε διδασκαλία 
μεταπτυχιακού μαθήματος διάρκειας 1 ώρας εβδομαδι- 
αίως. 

β) Τα μαθήματα που πρέπει να παρακολουθήσει έκα¬ 
στος μεταπτυχιακός φοιτητής θα καθορίζονται από την 
Γ.Σ.Ε.Σ. μετά από εισήγηση της Σ.Ε. και θα είναι δώδεκα 
(12) για όλη τη διάρκεια σπουδών. 

γ) Στις 36 διδακτικές μονάδες του Π.Μ.Σ. δε συμπερι- 
λαμβάνονται τυχόν μαθήματα προπτυχιακού επιπέδου 
που μπορεί να οριστούν σε μεταπτυχιακό φοιτητή. 

2. Μετά το πέρας των επιτυχών εξετάσεων του πρώτου 
εξαμήνου ανατίθενται στους μεταπτυχιακούς φοιτητές 
για Μ.Δ.Ε. τα θέματα εκπόνησηςτων Μεταπτυχιακών Ερ¬ 
γασιών. Η μεταπτυχιακή εργασία περιλαμβάνει απαραί¬ 
τητα την πραγματοποίηση έρευνας σε συγκεκριμένο 
αντικείμενο και τη συγγραφή εργασίας η οποία βασίζεται 
στα δεδομένα της έρευνας. 

Για το Διδακτορικό Δίπλωμα 

1. Προϋπόθεση για τη λήψη Δ.Δ. είναι η απόκτηση 
Μ.Δ,Ε. και η θετική πρόταση της Συντονιστικής Επιτρο¬ 
πής (Σ.Ε.) προς την Γ.Σ.Ε.Σ. 

2. Από την λήψη του Μ.Δ.Ε. οι υποψήφιοι διδάκτορες 
ασχολούνται αποκλειστικά με την προώθηση και την ολο¬ 
κλήρωση της έρευνας τα αποτελέσματα της οποίας θα 
υποβληθούν σύμφωνα με την υπάρχουσα νομοθεσία για 
την απονομή του Δ.Δ. Σε περίπτωση λήψης άλλου Μ.Δ.Ε. 
της ημεδαπής ή αλλοδαπής, οι υποψήφιοι διδάκτορες 
υποχρεούνται να παρακολουθήσουν μεταπτυχιακά μαθή¬ 
ματα και τα σχετικά προαπαιτούμενά τους που θα τους 
υποδείξει η Σ.Ε. 

3. Η διαδικασία της τελικής αξιολόγησης των υποψηφίων 
γίνεται σύμφωνα με τον Ν.2083, αρ.12, παρ. 5β,γ και δ. 


ΚΑΤΑΣΤΑΣΗ ΜΑΘΗΜΑΤΩΝ ΤΟΥ Π.Μ.Σ. 

Κωδ. ΩΡ~ 

Μαθ. _ ΤΙΤΛΟΣ _ ΕΒΔ 

ΦΠ1 Αναλυτικές μέθοδοι στην Εδαφολογία 2 

ΦΠ2 Αξιολόγηση & Διαχείριση Εδαφών 2 

ΦΠ3 Βάσεις Δεδομένων 2 

ΦΠ4 Γεωγραφία & Ταξινόμηση Εδαφών 2 

ΦΠ5 Γεωγραφικά Πληροφοριακά Συστήματα 2 

ΦΠ6 Προχωρημένη Γονιμότητα - Λιπασματολογία 2 

ΦΠ7 Εδαφογένεση 2 

ΦΠ8 Επίδραση Γεωργίας στην Υποβάθμιση Εδαφι¬ 
κών & Υδατικών Πόρων 2 

ΦΠ9 Προχωρημένη Ορυκτολογία - Μικρομορφο- 

λογία 2 

ΦΠ10 Προστασία & Βελτίωση Εδαφών 2 

ΦΠ11 Προχωρημένη Χημεία - Φυσικοχημεία Εδά¬ 
φους 2 

ΦΠ12 Αριθμητική Προσομοίωση Προβλημάτων Γ. 

Υδραυλικής 2 

ΦΠ13 Προχωρημένη Διαχείριση Εγγειοβελτιωτικών 

Έργων 2 

ΦΠ14 Προχωρημένη Διαχείριση Υδατικών Πόρων 2 

ΦΠ15 Ειδικά θέματα Αρδεύσεις I & Αρδεύσεις II 2 

ΦΠ16 Ειδικά θέματα Στραγγίσεων 2 

ΦΠ17 Προχωρημένη Μικρομετεωρολογία 2 

ΦΠ18 Ρύπανση & Έλεγχος Ποιότητας Υδατικών Πό¬ 
ρων 2 

ΦΠ 19 Ροή σε Κλειστούς & Ανοιχτούς Αγωγούς 2 

ΦΠ20 Προχωρημένη Υδρολογία 2 

ΦΠ21 Προχωρημένη Υδραυλική Υπογείων Υδάτων 2 

ΦΠ22 Προχωρημένη Φυσική Εδάφους 2 

ΦΠ23 Προχωρημένη Μικροβιολογία Εδάφους 2 

ΦΠ24 Προχωρημένη Οικολογία 2 

ΦΠ25 Οικονομική των Φυσικών Πόρων 2 

ΦΠ26 Σχεδιασμός Αρδευτικών Έργων 2 

ΦΠ27 Άρδευση Κυριοτέρων Καλλιεργειών 2 

ΦΠ28 Εφαρμοσμένη Βιολογία Εδαφικού Περιβάλ¬ 
λοντος 2 

ΦΠ29 Δημιουργία θεματικών Χαρτών 2 

ΦΠ30 Μαθηματικά Μοντέλα στους Φυσικούς Πό¬ 
ρους και στο Περιβάλλον 2 

ΦΠ31 Γεωστατιστική για Περιβαλλοντολόγους 2 

ΦΠ32 Έμπειρα Συστήματα στην Αξιοποίηση των Φυ¬ 
σικών Πόρων 2 


Κωδ. ΩΡ 

Μαθ. _ ΤΙΤΛΟΣ _ ΕΒΔ 

ΦΠ33 Υδραυλική Κλειστών Αγωγών και Εφαρμογές 

στο θερμοκήπιο 2 

ΦΠ34 Ειδικά θέματα Υποστρωμάτων Καλλιέργειας 

και Εδαφολογία 2 

ΦΠ35 Ειδικά θέματα Υδραυλικής Κλειστών Αγωγών 
ΦΠ36 Υδραυλική Λειτουργία Δικτύων και Εξοπλι¬ 
σμού Άρδευσης 2 

ΦΠ37 θεωρία και Πράξη Ηλεκτρομηχανολογικού 
Εξοπλισμού Άρδευσης και Αυτοματισμών Άρ¬ 
δευσης 2 

ΦΠ38 Σύγχρονες Τεχνικές-Τεχνολογίες στη Διαχεί¬ 
ριση των Αρδευτικών Δικτύων 2 

ΦΠ39 Έδαφος- Νερό- Αγροχημικά 2 

ΦΠ40 Ειδικά Θέματα Γεωργ. Μικρομετεωρολογίας 2 
ΦΠ41 Υδραυλικός Σχεδιασμός Συστημάτων Άρδευ¬ 
σης υπό Πίεση 2 

ΦΠ42 Σύγχρονες Τεχνικές Σχεδιασμού και Ελέγχου 

Αρδευτικών Έργων 2 

ΦΠ43 Σύγχρονες Τεχνικές Σχεδίασης Έργων Άρ¬ 
δευσης Πρασίνου 2 

ΦΠ44 Προγράμματα Η/Υ Σχεδίασης και Υπολογι¬ 
σμού Έργων Άρδευσης Πρασίνου και Αρδευ¬ 
τικών Δικτύων 2 

ΦΠ45 Απόκριση Καλλιεργειών σε Νερό 2 

ΦΠ46 Ποιότητα Νερών Άρδευσης 2 

ΓΜ1 Ανάλυση - Επεξεργασία Εικόνας (Ρομποτική - 

Προσομοίωση - Έλεγχος Ποιότητας) 2 

ΓΜ2 Ανάλυση Ενεργειακών Αναγκών της Γ εωργίας 

&του Χειρισμού των Γεωργικών Προϊόντων 2 
ΓΜ3 Υπολογιστική Μηχανική I 2 

ΓΜ4 Σύνθετα Φαινόμενα Μεταφοράς Ορμής, Θερ¬ 
μότητας & Μάζας 2 

ΓΜ5 Μετασυλλεκτική Φυσιολογία 2 

ΓΜ6 Ενεργειακή Θερμοδυναμική & Σχεδιασμός 

Θερμικών Συστημάτων 2 

ΓΜ7 Αρχές και θεωρία μηχανισμών 2 

ΓΜ8 Οικονομικός & Κοινωνικός Ρόλος της Ενέργειας 2 
ΓΜ9 Θέματα εφαρμοσμένης μετασυλλεκτικής φυ¬ 
σιολογίας 2 

ΓΜ10 Μηχανική Παραμορφώσιμων Σωμάτων - Μέ¬ 
θοδοι Ελέγχου Υλικών 2 

ΓΜ11 Ανανεώσιμες Πηγές Ενέργειας και Ηλεκτρο¬ 
παραγωγή 2 

ΓΜ12 Βιομάζα-Πηγές & Ενεργειακές Τεχνολογίες 2 
ΓΜ13 Ιδιότητες Βιολογικών Υλικών. Ιδιότητες και Τε¬ 
χνολογία Υλικών 2 

ΓΜ14 Σχεδιασμός στη Μηχανική ΟΑΩ/ΟΑΜ/ΟΑΕ 2 
ΓΜ15 Σχεδιασμός & Συμπεριφορά Μεταλλικών Κα¬ 
τασκευών- Ευρωκώδικας 3 2 

ΓΜ16 Σχεδιασμός & Συμπεριφορά Κατασκευών από 

Σκυρόδεμα- Ευρωκώδικας 2 2 

ΓΜ 17 Αυτόματος Έλεγχος Περιβάλλοντος και Διερ¬ 
γασιών 2 

ΓΜ18 Τεχνητό περιβάλλον στέγασης αγροτικών ζώ¬ 
ων και πτηνών 2 

ΓΜ19 Υδροπονικές Καλλιέργειες & Εξοπλισμός 2 

Κωδ. ΩΡ 

Μαθ. _ ΤΙΤΛΟΣ _ ΕΒΔ 

ΓΜ20 Ορθολογική Χρήση Ενεργειακών Πόρων και 

Συστημάτων 2 

ΓΜ21 Τεχνητό Περιβάλλον Θερμοκηπίων 2 

ΓΜ22 Ψηφιακός Έλεγχος - Βελτιστοποίηση 2 

ΓΜ23. Τεχνητή Νοημοσύνη 2 

ΓΜ24. Εξοπλισμός και έλεγχος υδροπονίας 2 

ΓΜ25. Προχωρημένες αναλυτικές μετρήσεις 2 

ΓΜ26. Γεωργία της ακρίβειας 2 

ΓΜ27. Ψηφιακά ηλεκτρονικά και μικροεπεξεργαστές 2 
ΓΜ28. Γλώσσες προγραμματισμού με αντικείμενα 2 
ΓΜ29. Πολυμέσα (II) 2 

ΓΜ30. Σχεδιασμός και συμπεριφορά ξύλινων κατα¬ 
σκευών - Ευρωκώδικας 7 2 

ΓΜ31. Υπολογιστική μηχανική II 2 

ΓΜ32. Έλεγχος ποιότητας υλικών - μέθοδοι εργα¬ 
στηριακού ελέγχου 2 

ΓΜ33. Τεχνολογία θερμικών και ψυκτικών μηχανών, 

εναλλακτών και αντλιών θερμότητας 2 

ΓΜ34. Ηλιακή ενέργεια για παραγωγή θερμότητας 

και μηχανικού έργου 2 

ΓΜ35. Περιβαλλοντικές επιπτώσεις από την εκμε¬ 
τάλλευση της ενέργειας 2 

ΓΜ36. Χρήση και εξοικονόμηση ενέργειας στις εγκα¬ 
ταστάσεις ψύξης και στους μετασυγκομιστι- 
κούς / μετασυλλεκτικούς χειρισμούς 2 

ΓΜ37. Εκμηχάνιση της γεωργίας 2 

ΓΜ38. Ειδικά θέματα συντήρησης ζωικών προϊόντων 2 
ΓΜ39. Μέθοδοι, Συστήματα & Εξοπλισμοί Συλλογής 

& Συγκομιδής Αγροτικών Προϊόντων 2 

ΓΜ40. Μέθοδοι, συστήματα και εξοπλισμοί διαλο¬ 
γής, συσκευασίας, ξήρανσης και συντήρησης 
αγροτικών προϊόντων 2 

ΓΜ41. Σχεδιασμός Ψυκτικών Μονάδων, Αποθηκών & 

Συναφών με τη Συντήρηση Εγκαταστάσεων 2 
ΓΜ42. Ανάλυση ελκυστήρων και γεωργικών μηχανών 2 
ΓΜ43. Μηχανολογικοί Εξοπλισμοί Αγροτικών Εγκα¬ 
ταστάσεων 2 

ΓΜ44. Εκλογή καιΔιαχείριση Γεωργικών Μηχανημάτων 2 
ΓΜ45. Σχεδιασμός Ηλεκτρομηχανολογικού Εξοπλι¬ 
σμού Θερμοκηπίου 2 

ΓΜ46. Συντήρηση με Ελάχιστους Μεταποιητικούς 
Χειρισμούς- Κατάψυξη Αγροτικών Προϊόντων 
ΓΜ47. Ενεργειακή Αξιοποίηση Υγρών Αποβλήτων 2 
ΚΙ Ερευνητική Μεθοδολογία 2 

Κ2 Αξιολόγηση Επενδύσεων 2 

Κ3 Στερεά Απόβλητα - Συστήματα Χειρισμού & 

Αξιοποίησης 2 

Κ4 Βασικές Αρχές Κοστολόγησης & Διαδικασία 

Λήψης Αποφάσεων 2 

Κ5 Περιβαλλοντικός Σχεδιασμός 2 

Κ6 Σταθεροποίηση Εδαφών 2 

Κ7 Φωτοερμηνεία-Τηλεπισκόπηση 2 

Κ8 Πολιτική Περιβάλλοντος 2 

Κ9 Υγρά Απόβλητα - Συστήματα Χειρισμού & 

Αξιοποίησης 2 

Κ10 Εφαρμοσμένα Μαθηματικά 2 


Κωδ. ΩΡ 

Μαθ. _ ΤΙΤΛΟΣ _ ΕΒΔ 

Κ11 Φυσική της Ατμόσφαιρας 2 

ΚΙ 2 Πολυμέσα 2 

ΚΙ3 Εφαρμοσμένη Στατιστική 2 


ΦΠ: Μαθήματα Τομέα Αξιοποίησης Φυσικών Πόρων 
ΓΜ: Μαθήματα Τομέα Γεωργικής Μηχανικής 
Κ: Μαθήματα κοινά 

Η ύλη των μαθημάτων αυτών καθορίζεται από τη 
Γ.Σ.Ε.Σ. μετά από εισήγηση του υπεύθυνου Τομέα και πε¬ 
ριλαμβάνεται στον κανονισμό σπουδών. 

Οι φοιτητές του Π.Μ.Σ. δύνανται να παρακολουθήσουν 
έως δύο (2) μαθήματα ως προτεινόμενα επιλογής από το 
πρόγραμμα μεταπτυχιακών σπουδώντου Τμήματος Φυτι¬ 
κής Παραγωγής του Γεωπονικού Πανεπιστημίου Αθηνών, 
τα οποία είναι: 

Ειδικά θέματα Λαχανοκομίας-Ανθοκομίας 

Καλλιέργεια Φυτών υπό Κάλυψη 

Ειδικά θέματα Οικοτοξικολογίας 

Ειδικά θέματα Καταπολέμησης Ασθενειών των Φυτών 

β) Για το Διδακτορικό Δίπλωμα 

Απαιτείται η εκπόνηση της διδακτορικής διατριβής, κα¬ 
θώς επίσης και η επιτυχής παρακολούθηση των μαθημά¬ 
των και σεμιναρίων που θα υποδείξει η αρμόδια Επιτροπή. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε τριάντα δύο (32) ’ άτομα. Είναι δυνατόν ο αριθ¬ 
μός των εισακτέων να τροποποιείται με απόφαση της Γ. Σ. 
Ε. Σ. του Τμήματος, της Συγκλήτου με την ειδική σύνθεση 
του Γ εωπονικού Πανεπιστημίου Αθηνών και του ΥΠΕΠΘ. Οι 
ισοβαθμούντες στη διαδικασία επιλογής των υποψήφιων 
μεταπτυχιακών φοιτητών, επιλέγονται ως υπεράριθμοι. 

Άρθρο 8 
Προσωπικό 

Το Τμήμα Α.Φ.Π. & Γ.Μ. διαθέτει ικανό αριθμό εξειδι- 
κευμένων μελών ΔΕΠ (30 τον αριθμό) που θα καλύπτουν 
μεγάλο μέρος των εκπαιδευτικών και ερευνητικών ανα- 
γκώντου Π. Μ. Σ. ενώ για ειδικά θέματα προβλέπεται απα¬ 
σχόληση ειδικών επιστημόνων από άλλα τμήματα του 
Γ.Π.Α, ή άλλων Α.Ε.Ι, καθώς και ερευνητικών κέντρων, η 
επιλογή των οποίων πληροί τις προϋποθέσεις της παρα¬ 
γράφου 3(α) του άρθρου 12 του Νόμου 2083/92. 

Άρθρο 9 

Υλικοτεχνική Υποδομή 

Το Τμήμα Αξιοποίησης Φυσικών Πόρων και Γεωργικής 
Μηχανικής, διαθέτει αίθουσες διδασκαλίας και παραμο¬ 
νής μεταπτυχιακών φοιτητών, Εργαστηριακούς χώρους 
με τον απαιτούμενο εργαστηριακό εξοπλισμό, αρκετό 
αριθμό Η/Υ, οπτικοακουστικό εξοπλισμό για τη διευκό¬ 
λυνση της διδασκαλίας, καθώς και φωτοτυπικά μηχανή¬ 
ματα για την παραγωγή εκπαιδευτικού υλικού. Εφόσον 
απαιτηθούν πειράματα στον αγρό ή στο θερμοκήπιο, εί¬ 
ναι δυνατή η εγκατάσταση τους στα κτήματα του Γ.Π.Α, 
στο Βοτανικό, στη Γιαλού και στην Αλίαρτο ή σε οποιαδή¬ 
ποτε άλλη περιοχή κρίνεται σκόπιμο. 

Το Γ. Π. Α, διαθέτει επίσης βιβλιοθήκη που μπορεί να εξυ- 
πηρετήσειτις εκπαιδευτικές και ερευνητικές ανάγκες του 
προγράμματος. Περαιτέρω, η υλικοτεχνική υποδομή του 
εργαστηρίου Πληροφορικής του Γενικού Τμήματος μπο- 

ρεί να διευκολύνει τους μεταπτυχιακούς φοιτητές στο 
χειρισμό δεδομένων των ερευνητικών τους εργασιών. 

Επιπλέον θα απαιτηθούν 100.000,00 Ε. για την ανάπτυ¬ 
ξη της υποδομής. Το κόστος αυτό θα καλυφθεί από το 
ΕΠΕΑΕΚII. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει για πέντε (5) ακαδημαϊκάέτη 
(2001-2006) 

Άρθρο 11 

Κόστος Λειτουργίας 

Για τη διετία από 1.9.2001 έως 31.8.2003 το συνολικό 
κόστος λειτουργίας του Π.Μ.Σ. υπολογίζεται σε 243.000 


Ευρώ που αναλύονται ως εξής: 

ΕΙΔΟΣ ΔΑΠΑΝΗΣ _ Ευρώ. 

1 Ανθρώπινο δυναμικό 81575,55 

2 Δαπάνες μετακινήσεων 9743,20 

3 Αναλώσιμα και άλλες προμήθειες 40272,67 

4 Υποτροφίες 5634,64 

5 Γενικές δαπάνες 5773,94 

ΣΥΝΟΛΙΚΑ 143.000.00 

Αντίστοιχα, οι πηγές εσόδων για την ίδια χρονική περίο¬ 
δο, θα είναι: 

ΠΗΓΗ ΕΣΟΔΩΝ _ Ευρώ 

1 ΕΠΕΑΕΚ II 143.000.00 

2 Δίδακτρα _0_ 

ΣΥΝΟΛΙΚΑ 143.000.00 


Για το διάστημα 1/9/2003 έως 31/8/2006 και σε περί¬ 
πτωση μη έγκρισης για συνέχιση του Προγράμματος με 
χρηματοδότηση από το ΕΠΕΑΕΚ II, προβλέπεται η κατα¬ 
βολή διδάκτρων. Το κόστος ανά μεταπτυχιακό φοιτητή 
ανέρχεται σε 1.467 Ευρώ / εξάμηνο. Επίσης, προβλέπο- 
νται χορηγίες από φορείς του Δημοσίου ή του Ιδιωτικού 
Τομέα. Το συνολικό κόστος λειτουργίας του Π.Μ.Σ. για 
την τριετία 1/9/2003 έως 31/8/2006 υπολογίζεται σε 
107.000 Ευρώ που αναλύονται ενδεικτικά ως εξής: 


ΕΙΔΟΣ ΔΑΠΑΝΗΣ _ Ευρώ 

1 Ανθρώπινο δυναμικό 66.000 

2 Δαπάνες μετακινήσεων 8.000 

3 Αναλώσιμα και άλλες προμήθειες 28.000 

4 Υλικοτεχνική υποδομή 

5 Υποτροφίες 

6 Γενικές δαπάνες 5.000 

ΣΥΝΟΛΙΚΑ 107.000 

Αντίστοιχα, οι πηγές εσόδων για την ίδια χρονική περίο¬ 
δο, θα είναι: 

ΠΗΓΗ ΕΣΟΔΩΝ _ Ευρώ 

1 Άλλες Πηγές 11.000 

2 Δίδακτρα 96.000 

ΣΥΝΟΛΙΚΑ 107.000 

Άρθρο 12 


Από της δημοσιεύσεως στην Εφημερίδα της Κυβερνή- 
σεως της αποφάσεως παύει να ισχύει με αρθ. Απόφαση 
Β7/157/1.4.1998 του Φ.Ε.Κ 354 τ. Β'/1.4.1998. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 6 Σεπτεμβρίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


Αοιθ. 157/875 (2) 

Αύξηση των καταβ άλλο μένω ν από το Ταμείο Επικουρικής 
Ασφάλισης Εκπαιδευτικών Ιδιωτικής Γενικής Εκπαι- 
δεύσεως συντάξεων για το έτος 2002. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66του Ν. 2084/1992 (ΑΊ65) 
«Αναμόρφωση της Κοινωνικής Ασφάλισης και άλλες δια¬ 
τάξεις». 

2. Τις διατάξεις των άρθρων 23 παρ. 1 εδ. ιέ’, 26παρ. 1 
και27παρ. Ιπερ.δ’τουΝ. 1558/1985 «Κυβέρνηση και Κυ¬ 
βερνητικά Όργανα» (Α', 137). 

3. Τις διατάξεις του Π.Δ. 213/1992 (Α' 102) «Οργανισμός 
της Γ ενικής Γ ραμματείας Κοινωνικών Ασφαλίσεων» και του 
Π.Δ. 372/1995 (Α' 201) «Μεταφορά της Γενικής Γ ραμματείας 
Κοινωνικών Ασφαλίσεων από το Υπουργείο Υγείας, Πρόνοι¬ 
ας και Κοινωνικών Ασφαλίσεων στο Υπουργείο Εργασίας». 

4. Τις διατάξεις του άρθρου 29 Α'του Ν. 1558/1985 (Α' 
137), όπως συμπληρώθηκαν με τις διατάξεις του άρθρου 
27 του Ν. 2081/1992 (ΑΊ54) και αντικαταστάθηκαν με τις 
διατάξεις του άρθρου 1 του Ν. 2469/1997 (Α'38) «Περιο¬ 
ρισμός της αποτελεσματικότητας των κρατικών δαπανών 
και άλλες διατάξεις». 

5. Τις διατάξεις του άρθρου 30 του Ν. 1027/1980, όπως 
αντικαταστάθηκεμετο άρθρο 7τουΝ. 1275/1982 (Α’ 100) 
και συμπληρώθηκε με τις διατάξεις του άρθρου 43 του Ν. 
1469/1984 (Α' 111) «Ασφάλιση ομογενών, τροποποίηση 
και συμπλήρωση διατάξεων της νομοθεσίας του Ι.Κ.Α. και 
ρύθμιση διαφόρων ασφαλιστικών θεμάτων». 

6. Την οικ. 80088/31.10.2001 (Β'1485) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

7. Το υπ’ αριθ. 3425/25/1.2.2002 έγγραφο του Υπουρ¬ 
γείου Εθνικής Οικονομίας με το οποίο καθορίστηκαν τα 
ποσοστά αυξήσεων των συντάξεων τρέχοντος έτους. 

8. Την απόφαση του Διοικητικού Συμβουλίου του Ταμείου 
Επικουρικής Ασφάλισης Εκπαιδευτικών Ιδιωτικής Γενικής 
Εκπαιδεύσεως για αύξηση των καταβαλλομένων συντάξε¬ 
ων που έχει ληφθεί κατά την 22/6.6.2002 συνεδρίασή του. 

9. Την από 25.7.2002 οικονομική έκθεση της Δ/νσης 
Αναλογιστικών Μελετώντης Γ ενικής Γ ραμματείας Κοινω¬ 
νικών Ασφαλίσεων. 

10. Το γεγονός ότι από την απόφαση αυτή προκαλείται 
επιβάρυνση του προϋπολογισμού του εν λόγω Ταμείου, η 
οποία κατά το τρέχον έτος υπολογίζεται να ανέλθει στο 
ύψος των 107.600 ευρώ περίπου και θα καλυφθεί από τις 
πιστώσεις των ΚΑΕ 0629, 0636 και 0637, αποφασίζουμε: 

1. Οι καταβαλλόμενες από το Ταμείο Επικουρικής 
Ασφάλισης Εκπαιδευτικών Ιδιωτικής Γενικής Εκπαιδεύ- 
σεως συντάξεις στους συνταξιούχους, των οποίων το συ- 
νταξιοδοτικό δικαίωμα εμπίπτει στο μέχρι 31.12.2001 
χρονικό διάστημα, αυξάνονται από 1.1.2002 ως εξής: 

Για το τμήμα σύνταξης έως 400 ευρώ ποσοστό αύξησης 
3,5%. 

Γ ια το τμήμα σύνταξης από 400,01 έως 620 ευρώ ποσο¬ 
στό αύξησης 1,5%. 

Στα ποσοστά αυτά συμπεριλαμβάνεται και το διορθωτι¬ 
κό ποσοστό έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

Αοιθ. 4528 (3) 

Εγκριση Οργανισμού Εσωτερικής Υπηρεσίας του Νομι¬ 
κού Προσώπου «Κ.Α.Π.Η. Δήμου Ιάσμου» Ν. Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη : 

1. Τις διατάξεις του άρθρου 12 και 318 του Ν. 1188/81 
«Περί του κώδικα κατάστασης προσωπικού ΟΤΑ» όπως 
αντικαταστάθηκαν με τις όμοιες των Ν. 1832/89 και 2307/ 
95, του Ν.2190 / 94 και των Π.Δ. 37α/87 και 22/90. 

2. Το άρθρο 9 του Ν.2503/97. 

3. Την αριθμ. 4308/6.7.2001 απόφαση του Γεν.Γραμ. 
Περ/ρειας περί μεταβίβασης αρμοδιότητας υπογραφής 
(ΦΕΚ 917/τ.Β'/17.7.01) 

4. Την αριθμ. 4521/4-10-00 απόφασή μας με την οποία 
συστήθηκε Νομικό Πρόσωπο με την επωνυμία «Κ.Α.Π.Η. 
Δήμου Ιάσμου» (ΦΕΚ 1218/24-10-00). 

5. Την αριθμ. 32/2002 απόφαση του Δημοτικού Συμβου¬ 
λίου Ιάσμου καθώς και την 5/25/3.6.02 σύμφωνη γνωμο¬ 
δότηση του Υπηρεσιακού Συμβουλίου του άρθρου 37 του 
Ν. 2190/94, αποφασίζουμε: 

Εγκρίνουμε την αριθμ. 32 / 2002 απόφαση του Δημοτι¬ 
κού Συμβουλίου Ιάσμου, που αφορά τη ψήψιση του Ορ¬ 
γανισμού Εσωτερικής Υπηρεσίας του Νομικού Προσώ¬ 
που «Κ.Α.Π.Η. Δήμου Ιάσμου», ο οποίος έχει ως εξής : 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Του Νομικού Προσώπου «ΚΑΠΗ Δήμου Ιάσμου» 

ΟΡΓΑΝΩΤΙΚΟ ΣΧΗΜΑ: ΤΜΗΜΑ (εγκύκλιος ΥΠΕΣΔΔΑ 
53560/59/86) 

Άρθρο 1 

Το τμήμα της Υπηρεσίας του ΚΑΠΗ θα έχει τα εξής μη 
αυτοτελή γραφεία: 

1. Γραφείο Διοίκησης και Προσωπικού - Κοινωνικής Ερ¬ 
γασίας 

2. Γ ραφείο Ιατροφαρμακευτικής Περίθαλψης - Φυσιο¬ 
θεραπείας - Εργοθεραπείας 

Προϊστάμενος του τμήματος αυτού θα ορίζεται υπάλ¬ 
ληλος του κλάδου ΠΕ που θα κρίνεται από το Υπηρεσιακό 
Συμβούλιο. Ή υπάλληλος του κλάδου ΤΕ2 ή ΤΕ6 ή ΤΕ10 ή 
ΤΕ18.Ή υπάλληλος κλάδου ΔΕΙ. 

Άρθρο 2 

Το προσωπικό της υπηρεσίας κατά κατηγορία και κλά¬ 
δο θα ανήκει στα εξής μη αυτοτελή γραφεία : 

Α) Γ ραφείο Διοίκησης και Προσωπικού - Κοινωνικής Ερ¬ 
γασίας 

1. Κλάδος ΠΕ Κοινωνικής Διοίκησης 

2. Κλάδος ΤΕ 2 Κοινωνικών Λειτουργών 

3. Κλάδος ΔΕ 1 Διοικητικού 

4. Κλάδος ΥΕ 15 Οικογενειακών Βοηθών 

Β) Γ ραφείο Ιατροφαρμακευτικής Περίθαλψης - Φυσικο¬ 
θεραπείας - Εργοθεραπείας 

1. Κλάδος ΤΕ 6 Επισκεπτριών Αδελφών ή Κλάδος ΤΕ 8 
Αδελφών Νοσοκόμων 

2. Κλάδος ΤΕ 10 Φυσικοθεραπευτών 

3. Κλάδος ΤΕ 18 Εργοθεραπευτών 

Στα παραπάνω μη αυτοτελή γραφεία θα προΐστανται 
υπάλληλοι του κλάδου ΤΕ με βαθμό Δ-Α που θα κρίνονται 
σύμφωναμετηνπαρ. 1 του άρθ.36του Ν.2190/94. 

Άρθρο 3 

Οι θέσεις του προσωπικού του ΚΑΠΗ διαρθρώνονται 
και διαβαθμίζονται σε κλάδους και βαθμούς ως εξής : 


1. Κλάδος ΠΕ Κοινωνικής Διοίκησης . Μία (1 ) θέση με 
βαθμούς Δ-Α. 

2. Κλάδος ΤΕ 2 Κοινωνικών Λειτουργών .Δύο (2) θέσεις 
με βαθμούς Δ-Α 

3. Κλάδος ΤΕ 6 Επισκεπτριών Αδελφών ή Κλάδος ΤΕ 8 
Αδελφών Νοσοκόμων .Δύο (2) θέσεις με βαθμούς Δ-Α 

4. Κλάδος ΤΕ 10 Φυσικοθεραπευτών .Μία (1) θέση με 
βαθμούς Δ-Α. 

5. Κλάδος ΤΕ 8 Εργοθεραπευτών.Μία (1) θέση με βαθ¬ 
μούς Δ-Α. 

6. Κλάδος ΔΕ 1 Διοικητικών.Μία (1) θέση με βαθμούςΔ-Α. 

7. Κλάδος ΥΕ 15 Οικογενειακών βοηθών.Δύο (2) θέσεις 
με βαθμό Ε-Β. 

Άρθρο 4 

Ο τρόπος διορισμού, τα καθήκοντα, τους περιορι¬ 
σμούς, το χρόνο εργασίας, την αστική ευθύνη, τα δικαιώ¬ 
ματα, τις άδειες, τις μεταβολές υπηρεσιακής κατάστα¬ 
σης, το προβάδισμα, τις ποινές, τη λύση της υπαλληλικής 
σχέσης, την ιατροφαρμακευτική περίθαλψη, τα έξοδα κη- 
δείαςτων μονίμων υπαλλήλωνπου προβλέπονται από τον 
παρόντα Οργανισμό, ρυθμίζονται από τις εκάστοτε δια¬ 
τάξεις για το προσωπικό των ΟΤΑ (Ν.1188/81 όπως ισχύ¬ 
ει σήμερα τροποποιημένος) και των διατάξεων που αφο¬ 
ρούν τους Δημοσίους υπαλλήλους ανάλογα. 

Άρθρο 5 

Αρμοδιότητες - Καθήκοντα προσωπικού 

1. ΠΕ Κοινωνικής Διοίκησης 

Της κοινωνικής Υπηρεσίας προϊσταται ο της αυτής ειδι¬ 
κότητας Κοινωνικής Διοίκησης, οποίος έχει τις παρακάτω 
αρμοδιότητες: 

α) Συνεργάζεται με τα μέλη με σκοπό τη βελτίωση της 
ζωής των ηλικιωμένων. 

β) Συνεργάζεται μετά μέλη με σκοπό να συμβάλλει στην 
αντιμετώπιση τυχόν ψυχολογικών ατομικών ή οικογενεια¬ 
κών προβλημάτων, σεβόμενος την προσωπικότητα, την 
αξιοπρέπεια και τα δικαιώματα του μέλους. 

γ) Συνεργάζεται με το υπόλοιπο προσωπικό του Κέ¬ 
ντρου και έχει τη διοικητική ευθύνη της εύρυθμης λει¬ 
τουργίας του Κέντρου. 

δ) Συνεργάζεται με τη Διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και την παρακολούθηση της πρα¬ 
κτικής άσκησηςτων σπουδαστώντων Σχολών Κοινωνικής 
Εργασίας. 

ε) Έχει την ευθύνη της επικοινωνίας με τους τοπικούς 
παράγοντες της περιοχής και της Κοινότητας που λει¬ 
τουργεί με σκοπό τη διαφώτιση και συμμετοχή τους στο 
πρόγραμμα. 

στ) Οργανώνει σύμφωνα με το εγκεκριμένο πρόγραμ¬ 
μα, τις διάφορες εκδηλώσεις, ψυχαγωγικές, μορφωτικές 
κλπ. του Κέντρου, στα πλαίσια καλής συνεργασίας με 
τους δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζει κάθε έκτακτο θέμα 
που αφορά στη λειτουργία του Κέντρου. 

ζ) Διεξάγει κοινωνικές έρευνες και συμμετέχει στην 
πραγματοποίηση ερευνητικών προγραμμάτων. 

2. ΤΕ 2 Κοινωνικών Λειτουργών. 

Ο Κοινωνικός Λειτουργός, ο οποίος συνεργάζεται με 
αυτόντης Κοινωνικής Διοίκησης έχει τις παρακάτω αρμο¬ 
διότητες : 

α) Συνεργάζεται μετά μέλη με σκοπό να συμβάλλει στην 

αντιμετώπιση τυχόν ψυχολογικών ατομικών ή οικογενεια¬ 
κών προβλημάτων, σεβόμενος την προσωπικότητα, την 
αξιοπρέπεια και τα δικαιώματα του μέλους. 

β) Συνεργάζεται με τη Διοίκηση του Κέντρου για την ορ¬ 
γάνωση, εκπαίδευση και αξιοποίηση των εθελοντών κα¬ 
θώς και την παρακολούθηση της πρακτικής άσκησης των 
σπουδαστών των Σχολών Κοινωνικής Εργασίας . 

δ) Επικοινωνεί με τους τοπικούς παράγοντες της περιο¬ 
χής και της Κοινότητας που λειτουργεί με σκοπό τη δια¬ 
φώτιση και συμμετοχή τους στο πρόγραμμα. 

ε) Οργανώνει σύμφωνα με το εγκεκριμένο πρόγραμμα, 
τις διάφορες εκδηλώσεις, ψυχαγωγικές, μορφωτικές 
κλπ. του Κέντρου, στα πλαίσια καλής συνεργασίας με 
τους δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζει κάθε έκτακτο θέμα 
που αφορά στη λειτουργία του Κέντρου. 

3. ΔΕ 1 Διοικητικός 

Αντιμετωπίζει τα θέματα που έχουν σχέση με την παρα¬ 
κολούθηση της υπηρεσιακής κατάστασης των υπαλλήλων 
που θα υπηρετούν και την οικονομική και ταμιακή λειτουρ¬ 
γία του ΚΑΠΗ καθώς και όλες τις γραφικές εργασίες αυτού. 

4. ΤΕ 6 Επισκεπτριών Αδελφών ή κλάδος ΤΕ 8 Αδελφών 
Νοσοκόμων. 

Α) Βοηθά τον ιατρό, όταν αυτός συνεργάζεται με το ΚΑ¬ 
ΠΗ, τις ημέρες και ώρες που λειτουργεί το ιατρείο. 

Β) Με τον ιατρό έχει την ευθύνη για τη φύλαξη και δια¬ 
χείριση του φαρμακευτικού και υγειονομικού υλικού του 
Κέντρου. 

Γ) Επισκέπτεται τα μέλη στο σπίτι τους και παρέχει νο¬ 
σηλευτικές φροντίδες και οδηγίες, επιλαμβάνεται θέματα 
υγείας που αφορούν και τα υπόλοιπα μέλη της οικογένει¬ 
ας του μέλους που έχει σχέση με αυτό. 

Δ) Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας . 

Ε) Έχει την ευθύνη για την πρακτική άσκηση των σπου¬ 
δαστών των ΤΕΙ της ανάλογης ειδικότητας . 

5. ΤΕ 10 Φυσικοθεραπευτών 

Α) Ύστερα από γραπτή εντολή του ιατρού εφαρμόζει 
φυσιοθεραπευτική αγωγή στα μέλη του Κέντρου που 
έχουν ανάγκη από αυτήν. 

Β) Η φυσιοθεραπευτική αγωγή μπορεί να εκτελεστεί 
στο σπίτι των μελών μόνο σε έκτακτες και ειδικές ανάγκες 
τους, όταν το κρίνει ο ιατρός και όταν το μέλος αδυνατεί 
να επισκεφθείτο φυσικοθεραπευτήριο του ΚΑΠΗ. 

Γ) Οργανώνει ομιλίες με θέματα ενημέρωσης γύρω από 
τη φυσική κατάσταση των ηλικιωμένων και της φυσικοθε¬ 
ραπείας σαν πρόληψη. 

Δ) Έχει την ευθύνη της πρακτικής άσκησης των σπου¬ 
δαστών της ανάλογης με αυτήν ειδικότητας . 

5. ΤΕ 18 Εργοθεραπευτών 

Α) Έχει ως έργο την αξιοποίηση και την δραστηριοποί- 
ηση του μέλους για δημιουργική απασχόληση και παρα¬ 
γωγικό έργο με σκοπό και την οικονομική του ενίσχυση. 

Β) Βοηθά το μέλος στην άσκηση για αυτοεξυπηρέτηση 
και στην ανάπτυξη ειδικών ενδιαφερόντων. 

Γ) Ο εργοθεραπευτής μπορεί να παρέχει τις υπηρεσίες 
του και στο σπίτι του μέλους, όταν υπάρχει ειδική ανάγκη. 

Δ) Έχει την ευθύνη της πρακτικής άσκησης των σπου¬ 
δαστών της ανάλογης με αυτήν ειδικότητας . 

6. ΥΕ 15 Οικογενειακών Βοηθών 

Α) Η οικογενειακή βοηθός προσφέρειτις υπηρεσίες της 
κυρίως στο σπίτι των μελών, αφού προηγηθεί έρευνα του 


Κοινωνικού Λειτουργού και διαπιστωθούν ανάγκες, μέλη 
που ζουν μόνοι τους και χρειάζονται βοήθεια. Η βοήθεια 
συνίσταται στην παροχή υπηρεσιών μέσα στο σπίτι όπως 
είναι π.χ. ελαφρύ μαγείρεμα, καθαριότητα, προμήθεια 
τροφίμων και διάφορες άλλες μικροεξυπηρετήσεις έξω 
από το σπίτι,όπως π.χ. τακτοποίηση λογαριασμών ΔΕΗ, 
ΟΤΕ, συνοδεία μελών στο ΚΑΠΗ. 

Β) Μεριμνά και έχει την ευθύνη για την καθαριότητα και 
τον ευπρεπισμό όλων των χώρων του ΚΑΠΗ. 

Τέλος όλες οι ειδικότητες του ΚΑΠΗ αποτελούν μία επι¬ 
στημονική ομάδα, η οποία σε συνεργασία με τη διοίκηση 
του Κέντρου καιτα μέλη, οργανώνει εκδηλώσεις και συμ¬ 
μετέχει σ’ όλα τα γενικά προγράμματα του ΚΑΠΗ. 

Άρθρο 6 

Προσόντα διορισμού 

Κλάδοι Πανεπιστημιακής Εκπαίδευσης (ΠΕ): 

Για κάθε κλάδο, προσόν διορισμού στον εισαγωγικό 
βαθμό ορίζεται το ομώνυμο ή αντίστοιχο κατά ειδικότητα 
πτυχίο ή δίπλωμα ΑΕΙ της ημεδαπής ή ισότιμων σχολών 
της ημεδαπής ή αλλοδαπής ισότιμων τίτλων σχολών της 
ημεδαπής ή αλλοδαπής. 

Κλάδοι Τεχνολογικής Εκπαίδευσης (ΤΕ): 

Γ ια κάθε κλάδο, προσόν διορισμού στον εισαγωγικό 
βαθμό ορίζεται το ομώνυμο ή αντίστοιχο κατά ειδικότητα 
πτυχίο ή δίπλωμα ΤΕΙ της ημεδαπής ή ισότιμων σχολών 
της ημεδαπής ή αλλοδαπής ισότιμων τίτλων σχολών της 
ημεδαπής ή αλλοδαπής. 

Κλάδοι Δευτεροβάθμιας Εκπαίδευσης (ΔΕ): 

1 .Για τους κλάδους ΔΕ μιας ή περισσότερων ειδικοτή¬ 
των των οποίων η ονομασία είναι ίδια με την ονομασία : 

Διπλώματος Επαγγελματικής Κατάρτισης ΙΕΚ ή πτυχί¬ 
ου: κύκλου σπουδών τεχνικού/ επαγγελματικού εκπαι¬ 
δευτηρίου ή απολυτηρίου τίτλου: ενιαίου πολυκλαδικού 
λυκείου ή τεχνικού επαγγελματικού λυκείου ή τεχνικής 
επαγγελματικής σχολής δευτεροβάθμιας εκπαίδευσης ή 
σχολής μαθητείας ΟΑΕΔτου Ν. 1346/83 ή άλλου ισότιμου 
τίτλου σχολικής μονάδας της ημεδαπής ή αλλοδαπής, 
προσόν διορισμού στον εισαγωγικό ορίζεται το ομώνυμο 
ή αντίστοιχο πτυχίο ή δίπλωμα ή απολυτήριος τίτλος των 
παραπάνω σχολικών μονάδων. 

Κλάδοι Υποχρεωτικής Εκπαίδευσης (ΥΕ): 

Προσόν διορισμού στον εισαγωγικό βαθμό των κλάδων 
ΥΕ ορίζεται ο απολυτήριος τίτλος υποχρεωτικής εκπαί¬ 
δευσης ( δηλαδή απολυτήριο τριτάξιου Γυμνασίου ή για 
υποψηφίους που έχουν αποφοιτήσει μέχρι και το 1980 
απολυτήριο Δημοτικού σχολείου), ή ισοδύναμος απολυτή¬ 
ριος τίτλος κατώτερης τεχνικής σχολής του Ν.Δ. 580/1970. 

Η ισχύς του παρόντος Οργανισμού αρχίζει από την δη¬ 
μοσίευσή του στην εφημερίδα της Κυβερνήσεως. 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 19.000 Ευρώ στους αντί¬ 
στοιχους κωδικούς αριθμούς για την κάλυψη της μισθο¬ 
δοσίας του υπηρετούντος προσωπικού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 3 Αυγούστου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ. 6445 (4) 

Σύσταση στο Δήμο Σαπώντου Νομού Ροδόπης Νομικού 
Προσώπου με την επωνυμία «Σχολική Επιτροπή Νη¬ 
πιαγωγείου Αρσάκειου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 110). Και β) του άρθρου 203 του 
δημοτικού και κοινοτικού κώδικα (Π.Δ.410/95 Α' 146). 

2. Την αριθμ. 152/2002 απόφαση του Δημοτικού Συμ¬ 
βουλίου Σαπώντου Νομού Ροδόπης, αναφορικά με τη σύ¬ 
σταση ιδίου νομικού προσώπου με την επωνυμία «Σχολι¬ 
κή Επιτροπή Νηπιαγωγείου Αρσάκειου». 

3. Την αριθμ.4308/6.7.2001 απόφαση του Γενικού Γραμ¬ 
ματέα της Περιφέρειας (ΦΕΚ917/τ.β'/17.7.2001), αναφορι¬ 
κά με τη μεταβίβαση εξουσίας υπογραφής «Με εντολή Γενι¬ 
κού Γραμματέα» αποφάσεων, εγγράφων και άλλων πράξε¬ 
ων στον Γενικό Δ/ντή, στους Προϊσταμένους των Δ/νσεων 
και των Τμημάτων των Δ/νσεων Αυτ/σης & Απ/σης και Τοπι¬ 
κής Αυτ/σης και Δ/σης της Περιφέρειας, αποφασίζουμε: 

1) Συνιστούμε στο Δήμο Σαπών του Νομού Ροδόπης, 
Νομικό Πρόσωπο με την επωνυμία «Σχολική Επιτροπή 
Νηπιαγωγείου Αρσάκειου». 

Η συνιστώμενη με την απόφαση αυτή Σχολική Επιτροπή 
διοικείται από 5/μελές Διοικητικό Συμβούλιο, αποτελού- 
μενο από: 

1. Τον εκάστοτε Δήμαρχο ως Πρόεδρο ή τον Δημοτικό 
Σύμβουλο που ορίζει. 

2. Έναν Δημοτικό Σύμβουλο που ορίζεται από το Δημο¬ 
τικό Συμβούλιο. 

3. Τον εκάστοτε Διευθυντή του Νηπιαγωγείου Αρσάκειου. 

4. Έναν εκπρόσωπο του Συλλόγου Γονέων και Κηδεμό¬ 
νων των μαθητών του Νηπιαγωγείου Αρσάκειου που ορί¬ 
ζεται από το Σύλλογο. 

5. Έναν πολίτη κάτοικο που ορίζεται από το Δημοτικό 
Συμβούλιο. 

2) Η θητεία του Διοικητικού Συμβουλίου της συνιστώμε- 
νης με την απόφαση αυτή Σχολικής Επιτροπής λήγει με τη 
λήξη της παρούσας δημοτικής περιόδου. Η θητεία των 
μελών του Δ.Σ. ακολουθεί τη δημοτική περίοδο. 

3) Το Δ.Σ. εκλέγει τον Αντιπρόεδρο και γραμματέα αυτού. 

4) Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικότερα 
η λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας της σχολικής μονάδας. 

4) Πόροι του Νομικού Προσώπου είναι: 

- Η ετήσια επιχορήγηση του Δήμου 

- Η ετήσια επιχορήγηση του κράτους. 


- Κάθε είδους εισφορές, δωρεές, κληρονομιές και κλη¬ 
ροδοσίες 

- Εισπράξεις από το αντίτιμο των παρεχομένων πραγ¬ 
μάτων ή υπηρεσιών 

- Πρόσοδοι από την περιουσία του. 

5) Περιουσία του Νομικού Προσώπου είναι αυτή που θα 
μεταβιβασθεί κατά κυριότητα στο Δήμο Σαπών, σύμφωνα με 
τα οριζόμενα στις διατάξεις του άρθρου 5του Ν. 1894/90. 

6) Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 

7) α. Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Σαπών ύψους 
1.500,00 ευρώ γιατοτρέχον οικονομικό έτος στο σύνολο 
των σχολείων της Α/θμιας και Β/θμιας Εκπαίδευσης του 
Δήμου Σαπών και προσαυξανόμενη κατ’ έτος 15% περί¬ 
που για τα επόμενα πέντε οικονομικά έτη. 

β. Για την κάλυψη της ανωτέρω δαπάνης έχει εγγράφει 
πίστωση στον προϋπολογισμό του οικονομικού έτους 
2002 του Δήμου Σαπών ύψους 51.685,59 ευρώ στον 
Κ. Α. 75/151.1 ιθ για τα σχολεία της Α/θμιας και Β/θμιας Εκ¬ 
παίδευσης του Δήμου Σαπών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 3 Αυγούστου 2002 

Με εντολή γενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

(5) 

Απόκτηση Ελληνικής Ιθαγένειας του ΜΠΟΡΙΣΙΒΑΝΟΒ 
του ΧΡΙΣΤΟΦΟΡΟΥ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την 2573/27.5.2002 απόφαση της Γ ενικής Γ ραμμα- 
τέως Περιφέρειας Δυτικής Μακεδονίας, γίνεται δεκτή η 
από 15.1.2001 αίτηση του ομογενούς ΙΒΑΝΟΒ ΜΠΟΡΙΣ 
του ΧΡΤΙΣΤΟΦΟΡΟΥ για την απόκτηση της Ελληνικής 
Ιθαγένειας και εγκρίνεται ο εξελληνισμόςτου κυρίου ονό¬ 
ματος και επωνύμου της από ΜΠΟΡΙΣ ΙΒΑΝΟΒ σε ΠΑΡΗ 
ΙΩΑΝΝΙΔΗ. 

Με εντολή Γ ενικού Γ ραμματέα Περιφέρειας 

Η Διευθύντρια 
ΧΡΙΣΤΙΝΑ ΧΑΣΟΥ 

-♦- 

( 6 ) 

Απόκτηση Ελληνικής Ιθαγένειας της ΙΒΑΝΟΒΑΣ ΠΑΡΘΕ¬ 
ΝΑΣ του ΜΠΟΡΙΣ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την 3263/3.6.2002 απόφαση της Γ ενικής Γ ραμματέ- 
ως Περιφέρειας Δυτικής Μακεδονίας, γίνεται δεκτή η από 
15.1.2001 αίτηση της ομογενούς ΙΒΑΝΟΒΑΣ ΠΑΡΘΕΝΑΣ 
του ΜΠΟΡΙΣ για την απόκτηση της Ελληνικής Ιθαγένειας 
και εγκρίνεται ο εξελληνισμός του κυρίως ονόματος και 
επωνύμου της από ΙΒΑΝΟΒΑ ΠΑΡΘΕΝΑ σε ΙΩΑΝΝΙΔΟΥ 
ΠΑΡΘΕΝΑ. 

Με εντολή Γενικού Γραμματέα Περιφέρειας 

Η Διευθύντρια 
ΧΡΙΣΤΙΝΑ ΧΑΣΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







